CELEX: 
Language: hu
Date: 2016-12-05 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet II. mellékletének módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az Európai Unió általános vámkedvezmény-rendszere 1971 óta segíti a fejlődő országokat a szegénység csökkentésére és a jó kormányzás, illetve a fenntartható fejlődés előmozdítására irányuló erőfeszítéseikben azzal, hogy kedvezményes hozzáférést biztosít az uniós piachoz és ezáltal segítséget nyújt nekik ahhoz, hogy a nemzetközi kereskedelem révén további bevételekhez jussanak. Az Európai Parlament és a Tanács 978/2012/EU rendelete
                  1
                képezi a jogalapot az általános tarifális preferenciák rendszerének (a továbbiakban: GSP) végrehajtásához. A rendeletet úgy alakították ki, hogy a GSP-t a leginkább rászoruló fejlődő országokra koncentrálja: a legkevésbé fejlett országokra és a többi alacsony és közepes jövedelmű országra (alsó sáv), az aktuális globális gazdasági és kereskedelmi helyzetet tükrözve. 
            
            
               Az általános vámkedvezmény-rendszer kedvezményezettjeinek listáját a 978/2012/EU rendelet II. melléklete állapítja meg. A 978/2012/EU rendelet 5. cikkének (2) bekezdése értelmében a Bizottságnak minden év január 1-jéig felül kell vizsgálnia a II. mellékletet. A felülvizsgálatnak figyelembe kell vennie a kedvezményezett országok gazdasági, fejlesztési és kereskedelmi körülményeiben bekövetkezett változásokat. 
            
            
               A 978/2012/EU rendelet 4. cikke (1) bekezdésének b) pontja értelmében az általános vámkedvezményeket nem szabad azon fejlődő országokra kiterjeszteni, amelyek az Unióval kötött olyan preferenciális piacra jutási előírás kedvezményezettjei, amely lényegében a teljes kereskedelem esetében legalább a rendszerével azonos tarifális preferenciákat biztosít. 
            
            
               Ezen túlmenően a 978/2012/EU rendelet 5. cikke (2) bekezdésének b) pontja értelmében amennyiben egy ország preferenciális piacra jutási előírást kezdett alkalmazni, úgy a GSP keretében nyújtott kedvezményeket a preferenciális piacra jutási előírás alkalmazásának időpontjától számított két évig kell biztosítani. 
            
            
               Az EU és Ukrajna a szélesebb körű társulási megállapodásuk részeként 2014. június 27-én aláírta a mélyreható és átfogó szabadkereskedelmi térségről szóló megállapodást. A mélyreható és átfogó szabadkereskedelmi megállapodás ideiglenes hatálybalépése 2016. január 1-jétől kezdődött. Következésképpen 2018. január 1-jétől Ukrajna nem részesülhet tovább a GSP-kedvezményekből, és ezt fel kell tüntetni a II. mellékletben. 
            
            
               A GSP-rendelet 4. cikke (1) bekezdésének a) pontja értelmében nem lehet a GSP általános előírásának kedvezményezettje az az ország, amelyet a Világbank három egymást követő évben magas jövedelmű vagy a közepes jövedelmű országok felső sávjába tartozó országnak minősített. A GSP-rendelet 5. cikke (2) bekezdésének a) pontja értelmében egy országnak a GSP-kedvezményezett országok listájáról való eltávolítása esetén a változást az arról szóló határozat hatálybalépésétől számított egy év elteltével kell alkalmazni. 
            
            
               Tongát a Világbank 2013-ban, 2014-ben és 2015-ben a közepes jövedelmű országok felső sávjába tartozó országnak minősítette. Ennek megfelelően a Bizottság az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet II., III. és IV. mellékletének módosításáról szóló, 2015. augusztus 28-i (EU) 2015/1979 felhatalmazáson alapuló bizottsági rendelettel
                  2
                2017. január 1-jétől törölte a II. mellékletből. 
            
            
               A Világbank 2016-ban Tongát a közepes jövedelmű országok alsó sávjába tartozó országnak minősítette. Tongát ezért újból fel kell venni a 978/2012/EU rendelet II. mellékletébe.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A felhatalmazáson alapuló jogi aktusokról szóló, az Európai Parlament, a Tanács és az Európai Bizottság közötti egyetértési megállapodás (4) bekezdésének megfelelően e felhatalmazáson alapuló jogi aktusról megfelelő és átlátható konzultációkat folytattak, többek között szakértői szinten. A Bizottság általános preferenciarendszerrel foglalkozó szakértői csoportjával a 2016. április 27-én és a szeptember 27-én megtartott ülésen konzultáltak.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A 978/2012/EU rendelet 5. cikkének (3) bekezdése felhatalmazáson alapuló jogi aktusok elfogadására hatalmazza fel a Bizottságot a rendelet II. mellékletének módosítása céljából.
            
            
               Ukrajnát törölni kell a 978/2012/EU rendelet II. mellékletéből; ez a törlés 2018. január 1-jétől alkalmazandó. 
            
            
               Tongát újból fel kell venni a 978/2012/EU rendelet II. mellékletébe; ez a felvétel 2017. január 1-jétől alkalmazandó.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2016.12.5.)
            
            
               az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet II. mellékletének módosításáról 
            
         
         
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre
                  3
                és különösen annak 5. cikke (3) bekezdésére, 
            
            
               mivel:
            
            
               (1)A 978/2012/EU rendelet 4. cikke megállapítja az általános vámkedvezmény-rendszer (a továbbiakban: GSP) általános előírása alapján nyújtott vámkedvezmények kritériumait. 
            
            
               (2)A 978/2012/EU rendelet 4. cikke (1) bekezdésének a) és b) pontja értelmében nem lehet a GSP általános előírásának kedvezményezettje az az ország, amelyet a Világbank három egymást követő évben magas jövedelmű vagy a közepes jövedelmű országok felső sávjába tartozó országnak minősített, illetőleg amely olyan preferenciális piacra jutási előírás kedvezményezettje, amely lényegében a teljes kereskedelem esetében legalább olyan tarifális preferenciákat biztosít, mint a rendszer.
            
            
               (3)A 978/2012/EU rendelet 1. cikke (2) bekezdésének a) pontjában hivatkozott általános előírás szerinti GSP-kedvezményezett országok listáját a rendelet II. melléklete tartalmazza. A 978/2012/EU rendelet 5. cikkének (2) bekezdése értelmében a II. mellékletet minden év január 1-jéig felül kell vizsgálni. A felülvizsgálatnak figyelembe kell vennie a kedvezményezett országok gazdasági, fejlesztési és kereskedelmi körülményeiben bekövetkezett változásokat a 4. cikkben meghatározott kritériumok viszonylatában. 
            
            
               (4)A 978/2012/EU rendelet 5. cikkének (2) bekezdése rendelkezik arról, hogy kellő idő álljon a GSP-kedvezményezett országok és a gazdasági szereplők rendelkezésére az adott ország GSP-rendszerbeli jogállásában bekövetkezett változáshoz való megfelelő alkalmazkodásra. Ennélfogva a GSP-előírás a 4. cikk (1) bekezdésének a) pontja alapján egy ország státuszában bekövetkezett változás hatálybalépésének időpontját követő egy évig, a 4. cikk (1) bekezdésének b) pontja alapján pedig a preferenciális piacra jutási előírás alkalmazásának időpontjától kezdődő két évig továbbra is érvényben van.
            
            
               (5)Tongát a Világbank 2013-ban, 2014-ben és 2015-ben a közepes jövedelmű országok felső sávjába tartozó országnak minősítette. Ennélfogva Tongát az (EU) 2015/1979 felhatalmazáson alapuló bizottsági rendelettel
                  4
                2017. január 1-jétől törölték a 978/2012/EU rendelet II. mellékletében szereplő GSP-kedvezményezett országok listájáról. 2016-ban azonban a Világbank Tongát a közepes jövedelmű országok alsó sávjába tartozó országnak minősítette. Tongát ezért a 978/2012/EU rendelet II. mellékletébe újból fel kell venni, ez a felvétel 2017. január 1-jétől alkalmazandó. 
            
            
               (6)Az Unió és Ukrajna által a szélesebb körű társulási megállapodásuk részeként 2014. június 27-én aláírt mélyreható és átfogó szabadkereskedelmi térségről szóló megállapodás végrehajtását 2016. január 1-jétől kezdődően ideiglenesen alkalmazták. Mivel a mélyreható és átfogó szabadkereskedelmi térség lényegében a teljes kereskedelem esetében legalább olyan vámkedvezményeket biztosít, mint a rendszer, Ukrajnát 2018. január 1-jétől törölni kell a II. mellékletben szereplő GSP-kedvezményezett országok listájáról,
            
            
               ELFOGADTA EZT A RENDELETET:
            
            
               1. cikk
            
            
               A 978/2012/EU rendelet módosításai
            
            
               A 978/2012/EU rendelet II. melléklete a következőképpen módosul:
            
            
               (1)az alábbi országazonosító kód és a megfelelő ország bekerül az A és B oszlopokba:
            
            
                     
                        TO
                     
                  
                  
                     
                        Tonga
                     
                  
               
               (2)az alábbi országazonosító kód és a megfelelő ország kikerül az A és B oszlopokból:
            
            
                     
                        UA
                     
                  
                  
                     
                        Ukrajna
                     
                  
               
               2. cikk
            
            
               Hatálybalépés és alkalmazás
            
         
         
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Az 1. cikk (1) bekezdését 2017. január 1-jétől kell alkalmazni.
            
            
               Az 1. cikk (2) bekezdését 2018. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2016.12.5.-én.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 303., 2012.10.31., 1. o.
               
               
                  
                     (2)
                  
                        HL L 289., 2015.11.5., 3. o.
               
               
                  
                     (3)
                  
                        HL L 303., 2012.10.31., 1. o.
               
               
                  
                     (4)
                  
                        A Bizottság (EU) 2015/1979 felhatalmazáson alapuló rendelete (2015. augusztus 28.) az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet II., III. és IV. mellékletének módosításáról (HL L 289., 2015.11.5., 3. o.).